గాదెవారిపల్లి

గాదెవారిపల్లె, పల్నాడు జిల్లా కారంపూడి మండలం లోని ఒక రెవెన్యూయేతర గ్రామం.

గ్రామ భౌగోళికం

కారంపూడి నుండి దాచేపల్లికి వెళ్ళె దారిలో చినకొదమగుండ్ల గ్రామం తర్వాత వస్తుంది. సుమారు 4,000 జనాభా ఉంటుంది.
ఈ గ్రామ శివార్లలో నాగులేరు ప్రవహించుచున్నది.

గ్రామంలోని మౌలిక సదుపాయాలు   
ఆరోగ్య కేంద్రం:- ఈ కేంద్రం పరిధిలో పేటసన్నెగండ్ల, చింతపల్లె ఆరోగ్య ఉపకేంద్రాలు ఉన్నాయి. ఈ ఆసుపత్రి 1982కి పూర్వం పల్నాట ప్రధాన ఆసుపత్రి (మదర్ పి.హెచ్.సి) గా సేవలందించింది. అప్పట్లో 5 ఎకరాల సువిశాలమైన స్థలంలో, 6 పడకలతో, ఆసుపత్రిలో వైద్యులు, సిబ్బంది, ప్రజలకు అందుబాటులో ఉండేటందుకు 9 క్వార్టర్లు, శస్త్ర చికిత్స గది, రక్తపరీక్షల కేంద్రాన్నీ నిర్మించారు. కాలాంతరంలో రూపురేఖలు కోల్పోయిన ఆసుపత్రిలో నూతనభవనం నిర్మించారు. ఆ తరువాత ఈ ఆసుపత్రి ప్రాభవం కోల్పోయింది. [4]

గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో దోర్ణాల బ్రహ్మారెడ్డి, సర్పంచిగా ఎన్నికైనాడు. తరువాత ఇతను మొదటిసారి ఏర్పడిన కారంపూడి మండల సర్పంచిల సంఘానికి కార్యదర్శిగా ఎన్నికైనాడు.

దర్శనీయ ప్రదేశాలు/దేవాలయాలు
శ్రీ రామాలయం. 
శ్రీ షిర్డీ సాయిబాబా ఆలయం:- నూతనంగా నిర్మించిన ఈ ఆలయంలో, 2015, మార్చి-18వ తేదీ నుండి 22వ తేదీ ఆదివారం వరకు, విగ్రహ ప్రతిష్ఠా కార్యక్రమాలు వైభవంగా నిర్వహించారు.

వర్గం:కారంపూడి మండలం లోని రెవిన్యూయేతర గ్రామాలు